लोको में एफओबी की जगह नहीं, एलएचएस पर विचार
भारतीयरेल बोर्ड के यात्री सुविधा कमेटी (पीएसी) मेंबर डॉ अशोक त्रिपाठी व्यक्तिगत दौरे पर शनिवार को टाटानगर पहुंचेे। इस दौरान वे लोको कॉलोनी में चल रहे राम मंदिर प्राण प्रतिष्ठा अनुष्ठान में भी शामिल हुए। इस दौरान लोको कॉलोनी के लोगों ने उनसे रेलवे क्रॉसिंग की समस्या को रखा।
लोगों की शिकायत सुनने के बाद पीएसी मेंबर फौरन चक्रधरपुर रवाना हो गए। वहां उन्होंने डीआरएम राजेंद्र प्रसाद से मिलकर समस्या को रखा। डीआरएम ने कहा- एफओबी (फ्लाईओवर ब्रिज) बनाने को लेकर बड़ी राशि खर्च होने और जगह की समस्या हो रही है। उन्होंने एलएचएस (लो-हाइट सबवे) बनाने की बात पर इंजीनियर विभाग से चर्चा कर इस दिशा में सकारात्मक पहल की बात कही।
लोको कॉलोनी स्थित राम मंदिर में डॉ अशोक त्रिपाठी को सम्मानित करते लोग।
रिजर्वेशन काउंटर में पानी की सुविधा के लिए सुझाव
व्यक्तिगतदौरे पर पीएसी मेंबर डॉ अशोक त्रिपाठी के आने की जानकारी टाटानगर के कुछ यात्रियों को लगी। यात्रियों ने रिजर्वेशन काउंटर पर पेयजल की सुविधा नहीं होने की शिकायत की। इस पर पीएसी मेंबर ने रेलवे के अधिकारियों से बात की और वहां वाटर कूलर लगाने को कहा। बताते चलें कि डॉ त्रिपाठी परिवार संग पुरी के जगन्नाथ मंदिर के दर्शन के लिए गए थे। पुरुषोत्तम एक्सप्रेस से वे शनिवार की सुबह टाटानगर पहुंचे। डॉ अशोक त्रिपाठी शाम को छपरा एक्सप्रेस से जसीडीह के लिए रवाना हुए।
hin_Deva hin_Deva hin_Deva bho_Deva hin_Deva hin_Deva